Αλεξάντερ Κάλενς

Ο Αλεξάντερ Μαρτίν Κάλενς Ασίν (ισπανικά: Alexander Martín Callens Asín) (γενν. 4 Μαΐου 1992) είναι Περουβιανός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Α.Ε.Κ., με δανεισμό από τη Χιρόνα και είναι διεθνής με την Εθνική Περού.

Σταδιοδρομία σε συλλόγους

Σπορτ Μπόις 
Ο Κάλενς ξεκίνησε το ποδόσφαιρο στις ακαδημίες νέων της Σπορτ Μπόις. Έκανε το ντεμπούτο του στην πρώτη ομάδα στις 18 Απριλίου 2010, σε μια ήττα με 3–1 από τη Λεόν ντε Ουάνουκο για το Πρωτάθλημα Περού. Σημείωσε το πρώτο του γκολ στις 19 Ιουνίου, σε μία εκτός έδρας ήττα με 2–1 εναντίον της Ίντι Γκας Ντεπόρτες.

Ρεάλ Σοσιεδάδ 
Ο Κάλενς υπέγραψε διετές συμβόλαιο με τη Ρεάλ Σοσιεδάδ τον Αύγουστο του 2011, όπου στάλθηκε στη Β ομάδα, με την οποία πέρασε αρκετές σεζόν στη Σεγούντα Ντιβισιόν Β.

Στις 4 Δεκεμβρίου 2014, ο Κάλενς έκανε το ντεμπούτο του με την πρώτη ομάδα, παίζοντας ολόκληρο το δεύτερο ημίχρονο της ισοπαλίας με 0–0 εναντίον της Ρεάλ Οβιέδο στον Γύρο των 32 του Κυπέλλου Ισπανίας. Στις 6 Ιουνίου 2015 αποδεσμεύθηκε από την ομάδα.

Νουμάνθια 
Στις 10 Αυγούστου 2015, ο Κάλενς εντάχθηκε στην ΚΝ Νουμάνθια της Σεγούντα Ντιβισιόν, με συμβόλαιο ενός έτους. Σκόραρε το πρώτο του γκολ στο πρωτάθλημα την επόμενη 16 Ιανουαρίου, σε μια εκτός έδρας νίκη με 2–0 επί της Αλμπαθέτε Μπαλομπιέ.

Νιου Γιορκ Σίτι 
Στις 23 Ιανουαρίου 2017, ο Κάλενς έλυσε το συμβόλαιό του με τη Νουμάνθια και εντάχθηκε στη Νιου Γιορκ Σίτι ΦΚ λίγο αργότερα. Σκόραρε το πρώτο του γκολ στο Μέιτζορ Λιγκ Σόκερ στις 3 Ιουνίου, βοηθώντας την ομάδα του να κερδίσει με 2-1 την Φιλαντέλφια Γιούνιον.

Χιρόνα 
Στις 23 Ιανουαρίου 2023, ο Κάλενς υπέγραψε συμβόλαιο 2,5 ετών με την Χιρόνα ΦΚ.

Α.Ε.Κ. (δανεισμός) 
Στις 8 Σεπτεμβρίου 2023, εντάχθηκε με δανεισμό ενός έτους στην Α.Ε.Κ., με επιλογή αγοράς στο τέλος της σεζόν.

Εθνική ομάδα 
Ο Κάλενς έκανε την πρώτη του συμμετοχή για την Εθνική Περού στις 17 Απριλίου 2013, μπαίνοντας ως αλλαγή στο 74ο λεπτό σε μια φιλική ισοπαλία με 0-0 με το Μεξικό, που διεξήχθη στο Σαν Φρανσίσκο. Σκόραρε το πρώτο του γκολ για τη χώρα του στις 9 Σεπτεμβρίου 2014, ανοίγοντας το σκορ στη φιλική νίκη με 2–0 επί του Κατάρ.

Ο Κάλενς ήταν μέρος των ομάδων στα Κόπα Αμέρικα 2019 και 2021, κάνοντας 5 εμφανίσεις στο τελευταίο.

Διακρίσεις 
Νιου Γιορκ Σίτι

 Κύπελλο MLS: 2021
 Campeones Cup: 2022

Παραπομπές

Εξωτερικοί σύνδεσμοι 
 
 
 
 
 Προφίλ στο Transfermarkt.com

Περουβιανοί ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Περού Κ20
Ποδοσφαιριστές Εθνικής Περού
Ποδοσφαιριστές Κόπα Αμέρικα 2019
Ποδοσφαιριστές Κόπα Αμέρικα 2021
Ποδοσφαιριστές Σπορτ Μπόις
Ποδοσφαιριστές Πρωταθλήματος Περού
Ποδοσφαιριστές Ρεάλ Σοσιεδάδ Β
Ποδοσφαιριστές Σεγούντα Ντιβιζιόν Β
Ξένοι ποδοσφαιριστές στην Ισπανία
Περουβιανοί ποδοσφαιριστές στο εξωτερικό
Ποδοσφαιριστές Ρεάλ Σοσιεδάδ
Ποδοσφαιριστές ΚΝ Νουμάνθια
Ποδοσφαιριστές Σεγούντα Ντιβιζιόν
Ποδοσφαιριστές Νιου Γιορκ Σίτι ΦΚ
Ποδοσφαιριστές Μέιτζορ Λιγκ Σόκερ
Ξένοι ποδοσφαιριστές στις Ηνωμένες Πολιτείες Αμερικής
Ποδοσφαιριστές Χιρόνα ΦΚ
Ποδοσφαιριστές Πριμέρα Ντιβιζιόν
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα